പരിക്കേറ്റ സൂപ്പര് താരം രണ്ടാം ടെസ്റ്റില് കളിച്ചേക്കില്ല ഇന്ത്യക്ക് തിരിച്ചടി ഇന്ത്യന് പേസര് ഷര്ദുല് താക്കൂര്, ഇംഗ്ലണ്ടിനെതിരെ നാളെ ആരംഭിക്കാനിരിക്കുന്ന രണ്ടാം ടെസ്റ്റില് കളിക്കുന്ന കാര്യം സംശയത്തില്. മത്സരത്തിന് മുന്നോടിയായി പരിശീലന നടത്തവെ ഹാംസ്ട്രിംഗ് പരിക്ക് സംഭവിച്ചതാണ് താക്കൂറിനും അതു പോലെ ഇന്ത്യക്കും തിരിച്ചടിയായത്. ഇക്കാര്യത്തില് ഇതു വരെ ബിസിസിഐയുടെ ഔദ്യോഗിക സ്ഥിരീകരണങ്ങളൊന്നും വന്നിട്ടില്ലെങ്കിലും താരം രണ്ടാം ടെസ്റ്റില് കളിച്ചേക്കില്ലെന്ന് തന്നെയാണ് പുറത്ത് വരുന്ന റിപ്പോര്ട്ടുകള് വ്യക്തമാക്കുന്നത്. ആദ്യ ടെസ്റ്റില് ഇന്ത്യയുടെ പ്ലേയിംഗ് ഇലവനിലുണ്ടായിരുന്ന താരമാണ് ഷര്ദുല് താക്കൂര്. പരിക്കിനെത്തുടര്ന്ന് താരം കളിച്ചില്ലെങ്കില് സീനിയര് ഓഫ് സ്പിന്നര് രവിചന്ദ്രന് അശ്വിനാകും രണ്ടാം ടെസ്റ്റില് പ്ലേയിംഗ് ഇലവനിലേക്ക് നറുക്ക് വീഴുക. നിലവില് ഇന്ത്യന് ടീമിന്റെ ഏറ്റവും പരിചയസമ്ബന്നനായ ബോളറായ അശ്വിനെ ആദ്യ ടെസ്റ്റില് പ്ലേയിംഗ് ഇലവനില് നിന്ന് തഴഞ്ഞത് നേരത്തെ വലിയ രീതിയില് ചര്ച്ചയായിരുന്നു. അശ്വിന് പകരം രവീന്ദ്ര ജഡേജക്കായിരുന്നു ഈ മത്സരത്തില് ഇന്ത്യ പ്ലേയിംഗ് ഇലവനില് ഇടം നല്കിയിരുന്നത്. അതേ സമയം നാളെ ലോര്ഡ്സിലാണ് ഇന്ത്യയും ഇംഗ്ലണ്ടും തമ്മിലുള്ള ടെസ്റ്റ് പരമ്ബരയിലെ രണ്ടാം മത്സരം ആരംഭിക്കുന്നത്. നേരത്തെ ട്രെന്റ് ബ്രിഡ്ജില് നടന്ന രണ്ടാം മത്സരം സമനിലയില് പിരിയുകയായിരുന്നു. മൊത്തം 5 മത്സരങ്ങളാണ് ഇരു ടീമുകളും തമ്മിലുള്ള പരമ്ബരയിലുള്ളത്.